কাজিৰঙা ৰাষ্ট্ৰীয় উদ্যানৰ পৰা ওলাই অহা দুটা গঁড় আহি লখিমপুৰ জিলাৰ নাৰায়ণপুৰৰ উত্তৰৰ বিস্তীৰ্ণ নৈ-পৰীয়া গাঁওকেইখনত উপস্থিত হোৱাত গাঁৱবাসীসকল ত্ৰাসিত হৈ পৰিছে। গঁড়দুটা দেওবাৰে পুৱা আহি পাইছে।
এই গঁড়দুটা দেওবাৰে পুৱা নৈ-পৰীয়া লোহিত-খাবলু এলেকাৰ লাগাচু চাপৰিত প্ৰথমে দেখা গৈছিল। বন বিভাগৰ বিষয়াসকলে এই ঠাইত উপস্থিত হৈছিল আৰু গঁড়দুটাক কাজিৰঙা ৰাষ্ট্ৰীয় উদ্যানলৈ ঘূৰাই পঠাবলৈ চেষ্টা কৰিছিল। এই প্ৰক্ৰিয়াত গঁড়দুটাই খেদা মাৰি আহে আৰু এজন লোকক বেয়াকৈ ঘাইল কৰে।
আহত লোকজনক চেঙেলীছুটি গাঁৱৰ পোয়া তায়ুং বুলি চিনাক্ত কৰা হৈছে। সোমবাৰ ২৯ তাৰিখে গঁড়দুটা নাৰায়ণপুৰৰ পাণবাৰী আৰু চৌধপুনীয়া এলেকাত প্ৰৱেশ কৰে আৰু তাকে লৈ গাঁৱবাসীসকল অত্যন্ত আতংকত কাল কাটাই আছে। এদল বন বিষয়াই ফটকা ফুটাই গঁড় দুটাক খেদি পঠাবলৈ চেষ্টা কৰিছিল। কিন্তু এটা গঁড়ে ফৰেষ্ট ৰেঞ্জাৰ প্ৰাঞ্জল কাকতীক আক্ৰমণ কৰি বেয়াকৈ আহত কৰে।
তাৰ পাছত এৰা খোৱা গঁড়দুটা লখিমপুৰ জিলাৰ জামুগুৰি ঘাটৰ ফালে গুছি যায়। গঁড়ৰৰ আক্ৰমণত দুটা ঘৰচীয়া ম'হৰো মৃত্যু ঘটে। লখিমপুৰৰ বন বিভাগৰ মতে এটা গঁড় মাজুলী জিলাৰ ধেনু চাপৰিত আছে আৰু আনটো লখমপুৰ জিলাৰ জামুগুৰি চাপৰিত আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
